open-index/open-wikipedia-markdown huggingface dataset:
Mary Bauermeister

**Mary Hildegard Ruth Bauermeister** (7. september 1934 – 2. märts 2023) oli saksa kunstnik, kes töötas skulptuuri, joonistamise, installatsiooni, esituse ja muusika alal.
Braunsberg (Hundsheimi mäed)

**Braunsberg** on 346 m kõrgune lubjakivimassiiv Austrias Hainburg an der Donaus, Doonau jõe kaldal. Selle platool asus varem keldi linn ja sellel on siiani jälgi keldi-rooma ajastust.
Aderklaa

**Aderklaa** on vald *(Gemeinde)* Austrias Alam-Austria liidumaal Gänserndorfi ringkonnas.

Aderklaa asub Viini ja Deutsch-Wagrami vahel Marchfeldis.

Umbes 1,22 % valla territooriumist on kaetud metsaga.

## Viited
Raespa hoiuala

**Raespa hoiuala** on hoiuala Pärnumaal Lääneranna vallas Raespa, Saare, Saulepi ja Vaiste küla maadel. 

Hoiuala pindala on 243,7 ha. See on ühtlasi Natura loodusala. Hoiuala asutati 2007. aastal rannaniitude, kadastike, lubjarikka pinnasega kuivade niitude, loodude, puisniitude ja vanade laialehiste metsade kui elupaikade kaitseks.
## Vaata ka
*Eesti kaitsealade loend
*Sõmeri hoiuala
*Vaiste lõpp
*Võll-laid

## Viited
Schwarze Elster

**Schwarze Elster** (saksa keeles, tõlkes 'must Elster') on jõgi Saksamaal, Elbe parempoolne lisajõgi. 

Jõe ülemjooksul asub Elstra linn. Schwarze Elsteri ääres asuvad veel Kamenz, Wittichenau, Hoyerswerda, Senftenberg, Lauchhammer, Elsterwerda, Bad Liebenwerda, Herzberg ja Jessen. 

Jõgi suubub Elbe jõkke Wittenbergist ülesvoolu Elsteris.

Jõe pikkus on 180 km, valgala pindala 5498 km².

## Vaata ka
* Weiße Elster

## Viited

## Välislingid
Tšetšeeni Riiklik Ülikool

**Tšetšeenia Riiklik Ülikool** (vene keeles *Чеченский государственный университет*), ka **A. A. Kadõrovi nimeline** **Tšetšeenia Riiklik Ülikool** (vene keeles *Ахьмад-Хьаьжин цӀарах йолу Нохчийн пачхьалкхан университет*) on Venemaal Tšetšeenias Groznõis asuv ülikool. Koolis asub Põhja-Kaukaasia pedagoogikakeskus. Ülikooli juured ulatuvad tagasi 1938. aastasse. Ülikoolil on 72 osakonda, kus õpib 15 458 õpilast. 

## Välislingid
*Ametlik koduleht
Nina Ahlstedt

**Nina Ahlstedt** (neiupõlvenimega **Nina Lignell**; 11. juuli 1853 Turu – 2. september 1907) oli Soome kunstnik.

Nina Ahlstedti vanemad olid kohtunik Albert Johan Lignell ja Georgina Sofia Elisabeth Lignell (neiupõlvenimega Lybecker).

Nina Ahlstedt õppis Soome Kunstiühingu Joonistuskoolis Turus 1871–1876 ja Pariisi Académie Colarossis  
1880–1881 ja 1897. Kunstnikuna debüteeris ta 1878. aastal.

Nina Ahlstedt oli abielus kunstnik Fredrik Ahlstedtiga (1839–1901). Ahlstedtid olid ühed esimesed kunstnikud, kes 1886. aastal liitusid Ahvenamaal Önningebys suviti tegutsenud Önningeby kunstnike kolooniaga.

## Galerii

Pilt:Nina_Ahlstedt_-_Lady_in_a_Pink_Dress.jpg|"Daam roosas pidulikus kleidis" (1887)
Pilt:Nina_Ahlstedt_-_By_the_Roadside.jpg|"Tee ääres" (1888)
Pilt:AhlstedtNinaGrinden.jpg|"Värav" (1896)


## Viited
Üleminekustiil

**Üleminekustiil** (saksa keeles *Übergangsstil*, *Rheinischer Übergangsstil*) arhitektuuris on saksakeelses kunstiajalookirjutuses 19. sajandi keskpaigas kasutusele võetud varagooti arhitektuuri kohta käiv mõiste, mis pidi kirjeldama teatud piirkondade ehituspraktikate ja -stiili järkjärgulist romaanikalt gootikale üleminekut.

## Kasutamine
Mõistet on varem kasutatud ka Eesti kohta käivas saksakeelses (nt Wilhelm Neumanni teoses "Grundriss...") ja Eesti kunstiajalookirjanduses  ning populariseerivates käsitlustes. Sõna "üleminekustiil" esineb üksikjuhtudel veel ka mõningates 21. sajandil välja antud kunstiajalooraamatutes , ent mitte enam piiritletud stiilinimetusena, vaid uuemal ajal on sõnale "üleminek" antud pigem üldmõisteline ajale viitav tähendus (nt "romaanikalt gootikale ülemineku periood" vm).

Tänapäeva kunstiteaduses peetakse nimetust pigem problemaatiliseks ning tehakse katseid selle hõlmatava sisu uuesti defineerimiseks.

## Viited

## Kirjandus
* M. Müller. Der „Übergangsstil“ als dialektische Form. Revision eines kunsthistorischen Terminus am Beispiel der mittelrheinischen Sakralarchitektur um 1200. - Gotische Architektur am Mittelrhein. De Gruyter, 2020
Sunža jõgi

**Sunža** (vene keeles Су́нжа; tšetšeeni keeles Соьлжа, Sölƶa; inguši keeles Шолжа, Sholʒə) on jõgi Põhja-Osseetias, Inguššias, Tšetšeenias ja Venemaal, Tereki jõe lisajõgi. See on 278 kilomeetrit pikk ja 12 000 ruutkilomeetrise valglaga. Sunža peamised lisajõed on Assa ja Arguni jõgi. Jõe ääres asuvad Nazrani, Karabulaki, Groznõi ja Gudermessi linnad. esimese ja teise Tšetšeenia sõja ajal saastus jõgi naftatoodetega.
Ted Meredith

**James Edwin Meredith** (14. november 1891 – 2. november 1957) oli USA kergejõustiklane, võitis 1912. aasta suveolümpiamängudel kaks kuldmedalit.

Meredith pääses 1912. aasta olümpiakoondisse pärast Williamsoni vabakooli mehaanikaeriala lõpetamist 1911. aastal, samal ajal kui ta õppis Mercersburgi akadeemias šoti-ameeriklasest treeneri Jimmy Currani käe all. Stockholmis võitis ta kuldmedali 800 m jooksus maailmarekordiga 1.51,9. Ta jooksis 880 jardi piirini ja püstitas ka selle distantsi maailmarekordi ajaga 1.52,5. Ta võitis veel ühe kuldmedali 4 × 400 m teatejooksus ja saavutas ka 400 meetri jooksus neljanda koha.

Pärast Stockholmi astus Meredith Pennsylvania ülikooli. Ta oli IC4A (Ameerika amatöörsportlaste kolledžitevaheline ühendus) meister 440 jardi jooksus aastatel 1914–1916 ning 880 jardi jooksus 1914. ja 1915. aastal. Ta tuli Amateur Athletic Unioni (AAU) meistriks 440 jardi jooksus ka 1914. ja 1915. aastal. 1916. aastal püstitas ta 440 jardi jooksus maailmarekordi, mis ületati alles 1928. aastal. Samal aastal ületas ta enda 880 jardi maailmarekordi 1.52,2-ni. 1915. aasta aprillis jooksis ta Pennsylvania ülikooli teatemeeskonnas viimase ringi, mis alistas maailma miili teatejooksu rekordi. Nelikusse kuulus ka Donald Lippincott.

Meredith loobus võistlemisest 1917. aastal ja teenis Esimese maailmasõja ajal sõjaväes. Ta võistles taas tiitlivõistlustel 1920. aasta suveolümpiamängudel, kus ta langes 400 meetri jooksu poolfinaalis ja jooksis teatemeeskonnas, mis saavutas neljanda koha 4 × 400 m teatevõistluses.

Pärast teist korda võistlusest loobumist sai temast kinnisvaramaakler, kuid huvi kergejõustiku vastu säilis. 1924. aastal osales ta reporterina Pariisi olümpiamängudel. 1928. aastal palgati ta Lawson Robertsoni käe all Pennsylvania ülikooli abitreeneriks. 1936. aastal osales ta Tšehhoslovakkia koondise treenerina Berliini olümpiamängudel. 1937. ja 1938. aastal treenis ta Kuuba meeskonda Pan-Ameerika mängudeks.

## Välislingid
* [Ted Meredith [ROK]-i veebilehel]  
* Ted Meredith Olympedia veebilehel 
* Ted Meredith Track and Field Statisticsi veebilehel
Angern an der March

**Angern an der March** on vald *(Marktgemeinde)* Austrias Alam-Austria liidumaal Gänserndorfi ringkonnas.

Angern asub Weinvierteli piirkonnas, Morava jõe (saksa: *March*) Marchfeldi nõo põhjaosas, u. 40 km Viinist kirdes. Jõgi moodustab piiri Záhorská Vesi külaga Slovakkias, mida ületab väike autopraam, samas kui praegu arutatakse endise silla uuestiehitamise plaane.

Asulat nimega *Anger* Austria hertsogkonnas on esmamainitud 1260. aasta ürikus ja juba 1495. aastal nimetati seda turulinnaks, see tiitel saadi uuesti 1970. aastal. Barokne St. Rochi kabel Mannersdorfis ehitati 1635. aastal. Angeri linnus lammutati Teise maailmasõja ajal.

Piirkonnas asub mitu viinamäge.

## Transport

Angernil on juurdepääs Põhjaraudtee (*Nordbahn*) liinile Viinist Brnosse. See asub ka Viinist tuleva maantee *([[Bundesstraße]])* *B8 Angerner Straße* ja *B49 Bernstein Straße* ristumiskohas, mis on osa iidsest Merevaigutee marsruudist.

## Viited
Auersthal

**Auersthal** on vald *(Marktgemeinde)* Austrias Alam-Austria liidumaal Gänserndorfi ringkonnas.

Auersthal asub Alam-Austria liidumaa *[[Weinviertel]]i* piirkonna idaosas, u. 10 km Wolkersdorf im Weinviertelist idas. U. 2,47 % valla territooriumist on kaetud metsaga.

## Demograafiline areng

1991. aastal elas linnas 1804 inimest. 2003. aastal elas seal 1856 inimest ja 2016. aastal 1923 inimest.

## Riigiasutused

Linnas on lasteaed, algkool ja keskkool.

## Kultuur ja vaatamisväärsused

* Püha Nikolause kirik (katoliku)
* Linnas ja selle ümbruses on suur hulk kabeleid, teeäärseid pühamuid ja teeäärseid mälestusmärke, mida hoolikalt hooldatakse. Need on kataloogitud ja neid saab külastada teatud jalutusmarsruute ja -radu kasutades. 
* Vallavalitsuse hoone renoveeriti 2003. aastal.
* Kohalik harrastusteatrite ühendus "Theatergruppe Auersthal" asutati 1983. aastal ja astub lavale igal aastal novembris.
* Seal tegutseb kohalik muusikaselts, kõnekeeles "Musikverein", eriti vaskpillimuusikale keskendunud muusikakool, samuti kohalik kirikukoor.

## Viited
Mihkel Vellema

**Mihkel Vellema** (Mihkel-Voldemar Velberg; 4. veebruar 1889, Pada vald, Virumaa – 6. aprill 1948, Tartu) oli eesti tehnikateadlane ja poliitik.

Ta oli Rahvuskogu liige.

## Pere
Tema väimees oli Peeter Müürsepp.

## Teoseid
*Vellema, Mihkel 1936. *Tehnika käsiraamat: ehitajale, elektrikule, masinistile, motoristile, töösturile, tehnikule, meistrile, õppinud-töölisele ja tööstusõpilasele.* Tartu: M. Vellema (Varrak).
*Vellema, Mihkel 1939. *Tehnika käsiraamat: lühendatud väljaanne*. Tartu: Autori kirjastus.
Miinisadama tänav

**Miinisadama tänav** on tänav Tallinnas Põhja-Tallinna linnaosas Kalamaja ja Karjamaa asumis.

Tänav algab Tööstuse tänavalt ja on umbtänav.

Tänav on 0,250 kilomeetri pikkune ja kannab registrinumbrit 7841826.

## Ajalugu
Miinisadama tänava nimi on antud  Tallinna Linnavalitsuse korraldusega 07.04.2021 endisele nimetule umbtänavale.

## Vaata ka
*Miinisadam

## Viited
Kursi tänav

**Kursi tänav** on tänav Tallinnas Põhja-Tallinna linnaosas Kalamaja asumis, mis algab Põhja puiesteelt ja kulgeb Kalasadama tänavani.

Tänav on 0,305 kilomeetri pikkune ja kannab registrinumbrit 7841856.

Tänava alguses asub Kultuurikatel. Aadressil Kursi 5 tegutseb Eesti Kaasaegse Kunsti Muuseum.

## Ajalugu
Kursi tänava nimi on antud senini nimetule tänavale Tallinna Linnavalitsuse korraldusega 1. novembril 2017.

## Galerii
 
File:Construction on Kursi, Tallinn.jpg|Trammitee ehitus Kursi tänaval (08.06.2023)
EKKM 2023 001.jpg|Eesti Kaasaegse Kunsti Muuseum


## Viited
Kalma tänav

**Kalma tänav** on tänav Tallinnas Põhja-Tallinna linnaosas Kalamaja asumis.

Tänav on Kotzebue tänavalt algav kvartalisisene tänav.

## Ajalugu
Kalma tänava nimi on antud senini nimetule tänavale Tallinna Linnavalitsuse korraldusega 01.09.2021.

## Viited
Maria Kallastu

**Maria Kallastu** (stiliseerituna **maria kallastu**) (sündinud 31. märtsil 2000 Helsingis) on eesti poplaulja.

Ta lõpetas 2019. aastal Pärnu Sütevaka Humanitaargümnaasiumi. 

## Looming
Kallastu esiksingel "Curtains" tuli välja 13. novembril 2021. aastal. 2023. aasta sügisel ilmus muusiku debüüt-EP "WHITENOISE".

Nublu ja Maria lugu "push it" kuulati ilmumise päeval, 31. mail 2024, voogedastusplatvormil Spotify 21 561 korda. See on uus tippmark, kuna ühtki kohalikku laulu pole varem esimesel päeval Eestis registreeritud Spotify kontodelt nii palju kordi veel kuulatud.

2025. aasta juunis avaldas ta loo "amore tossico", mis kirjutati koos boipepperoni ja Mattias Tirmastega. 

## Diskograafia

### EP-d
* "WHITENOISE" (2023)
### Singlid
* "Curtains" (2021)
* "ONLY" (2022)
* "LOVE COLLECTION" (koos Mattias Tirmastega; 2023)
* "MAIKUUVIHMAD" (koos EiK 2509 ja Mattias Tirmastega; 2023)
* "PEACHES" (2023)
* "säran" (koos boipepperoniga; 2024)
* "Donna" (koos Sander Mölderiga; 2024)
* "push it" (koos Nubluga; 2024)
* "VARAHOMMIK" (2024)
* "amore tossico" (2025)
* "DDG" (2025)

## Isiklikku
Tema isa on dirigent ja helilooja Andrus Kallastu ning ema on ooperilaulja Kai Kallastu.

## Tunnustus
Maria Kallastu ja Nublu laul "push it" võitis 2024. aastal Raadio 2 aastahiti konkursi, kogudes 9014 häält. 

Ta võitis koos Nubluga lauluga "push it" 2025. aasta Eesti Muusikaauhindade galal kaks auhinda: aasta muusikavideo ja aasta laul. Samuti oli ta nomineeritud aasta naisartisti auhinnale.

## Viited
Semantiline kolmnurk

**Semantiline kolmnurk** ehk **tähenduse kolmnurk** ehk **semiootiline** **kolmnurk** on keeleteaduses ja semiootikas kasutatav skeem, mis näitlikustab, et märk pole keelevälise asjaga vahetult seotud. Süsteemi osad on tähistaja (sümbol keeles, sõna), tähistatav (eseme peegeldus teadvuses) ja ese reaalsuses (keeleväline asi, olend, olem, omadus, tegevus jms).

Gottlob Frege ja Charles Sanders Peirce'i eeskujul võtsid tähenduse kolmnurga kasutusele Charles Kay Ogden ja Ivor Armstrong Richards raamatus "The Meaning of Meaning" ("Tähenduse tähendus") 1923. aastal (seetõttu on levinud ka nimetused "Ogdeni-Richardsi kolmnurk" või "Frege kolmnurk"). 

Tähenduse kolmnurga tipus on mõiste või mõte ja alumistes nurkades on märk (tähistaja) ning asi tõeluses. Tähenduse kolmnurka on hiljem täiendatud.

## Vaata ka

* Tähendus
* Tähendusteooria

## Viited
Rekombinantne valk

**Rekombinantne valk** on valk, mille tootmiseks kasutatakse rekombinantse DNA ehk tehis-DNA tehnoloogiat. Tehnoloogia sai nimetuse ensüümide rekombinaaside järgi, mis katalüüsivad DNA teatud lõikudes n-ö vahetusreaktsioone, võimaldades ühe nukleotiidijärjestuse suunatud ja selektiivset sisestamist teise nukleotiidijärjestuse sisse. 

Valgu aminohappelist järjestust kodeeriv DNA lõik kloonitakse nn eskpressioonivektorisse – see on suurem rõngakujuline sünteetiline DNA molekul, mis sisaldab geeniekspressiooni käivitamiseks vajalikku promootorit ja muid elemente (nt vektorit sisaldavate rakkude selektsiooniks vajalikku geeni, mis tagab rakkude resistentsust antibiootikumide suhtes). Seejärel toimub transfektsioon, st ekspressioonivektor sisestatakse soovitud rakkudesse (nt bakteri- või imetajarakkudesse), mis kasvavad organismiväliselt rakukultuuris (kuigi olenevalt kasutatavatest rakkudest ja DNA sisestamise täpsemast moodusest kasutatakse ka mõisteid transformatsioon või transduktsioon). Selleks rakendatakse kuumašokki, elektroporatsiooni, spetsiaalseid keemilisi reagente (nn transfektsioonireagendid) või nakatamist viirusega (kui ekspressioonivektor on lisaks sisestatud viiruse genoomi). Transfekteeritud rakkudes võib rekombinantne DNA lülituda raku genoomi, kuid sagedamini jääb ekspressioonivektor genoomiväliseks. 

Rekombinantse valgu tootmisel kasutatakse ära raku võimet toota DNA kodeeriva järjestuse põhjal mRNA-d ning selle pealt valku, kui ekspressioonivektoris kasutatud promootor on rakkude jaoks sobilik. Sel viisil saab ühe bioloogilise liigi rakkudes toota kas samale liigile või muule liigile omaseid valke (nt soolekepikese rakkudes saab toota inimese valku) või hoopis tehisvalke. Samas tuleb arvestada, et rakkude valik määrab ka valguga rakus teostavate translatsioonijärgsete modifikatsioonide (nt glükosüülimine, fosforüülimine) võimalikkuse ja/või ulatuse.

Rekombinantsete valkudena toodetakse tänapäeval suur osa ravimitena kasutatavatest valkudest: nt insuliin diabeedi raviks, folliikuleid stimuleeriv hormoon viljatusraviks ja teatud valgulised vaktsiinid viirushaiguste ennetusraviks (sh B-hepatiidi vastu või inimese papilloomiviiruse nakkuse vastu).

## Viited
Kabardid

**Kabardid** (kabardi-tšerkessi keeles: Къэбэрдей адыгэхэр; adõgee keeles: Къэбэртай адыгэхэр; vene keeles Кабардинцы) ehk **kabardiinid** on üks adõgee rahvastest. Nad on üks kaheteistkümnest suuremast tšerkessi hõimust, mis esindab üht kaheteistkümnest tähest tšerkessi lipul. Neid tuntakse ka mitmuse terminitena **Kabardiin**, **Kebertei** või **Kabardai**. Erinevates allikates loetakse tänapäeval kabarde kas väikerahvuseks (Nõukogude Liidu ja Venemaa Föderatsiooni ametlik poliitika) või suurema tšerkessi rahvuse üheks hõimuks (Tšerkessi rahvuslaste arvamus).

Koos beslenei hõimuga räägivad nad kabardi-tšerkessi keele omapärast dialekti. Ajalooliselt elasid kabardid Põhja-Kaukaasia piirkonnas Kabardias. Tänapäeval elavad kabardid peamiselt Venemaa Kabardi-Balkaari vabariigis, mis vastab osaliselt nende ajaloolisele piirkonnale.

Hoolimata Nõukogude haldusjaotusest, mis määras tšerkessid nelja erineva nimetuse ja poliitilise üksuse alla, nimelt adõgeed Adõgees, tšerkessid Karatšai-Tšerkessias), kabardid Kabardi-Balkaarias ja šapsugid Krasnodari krais, peavad paljud tšerkessid end ühtseks tšerkessi rahvuseks ning on vastasseisus ametliku Venemaa Föderatsiooni poliitikaga.

## Rahvaarv
Kabardid on suurim tšerkessi (adõgee) hõim maailmas üldiselt ja moodustavad suurima tšerkessi hõimu Venemaal, Türgis, Egiptuses ja mõnes teises piirkonna riigis.  elas Venemaal Kabardi-Balkaarias umbes 520 000  ja Karatšai-Tšerkessias umbes 50 000 kabardi. Türgis, kus neist elab üle ühe miljoni, on nad koondunud Kayseri provintsi Uzunyayla platoole ja selle ümbrusse (Kesk-Türgi), kuigi kabardi külasid leidub Balıkesiris, Düzces, Eskişehiris (Loode-Türgi), Çorumis, Samsunis ja Tokatis (Musta mere piirkond) paljude teiste seas. Märkimisväärne arv kabardlasi elab ka Jordaanias ja Ameerika Ühendriikides. Iisraelis ja Jordaanias on aga šapsugi ja abzahhi hõimud suurimad.

## Religioon
Kabardlaste ajalooliselt praktiseeritud religioonide hulka kuuluvad kohalik Adõgee Xabze usk, kristlus ja islam. Enamik kabardlasi oli 19. sajandi alguseks islami usku pöördunud. Samuti on endiselt mõned traditsiooniliste Xabze uskumuste järgijad.

Kabardlased moodustasid ka ühe Euroopa varasematest kristlikest kogukondadest, mis võtsid usu omaks 2. sajandi lõpus ja 3. sajandi alguses. Põhja-Osseetias Mozdokski rajoonis elavad kabardid on õigeusklikud kristlased. Osa naabruses asuva Stavropoli krai lõunaosas elavatest kabardlastest on samuti õigeusklikud. Seal on ka mõned roomakatoliku kabardid (võib-olla põlvnevad perekondadest, kes väidetavalt hakkasid katoliiklasteks 13. sajandil). 2012. aasta rahvaloenduse andmetel oli 1,8% Venemaal elanud katoliiklasest kabardid.

## Vaata ka
* Tšerkessia
* Tšerkessi genotsiid

## Viited
Väike karikas 2018

**Väike karikas 2018** ehk **2018. aasta väikesed karikavõistlused** oli  Eesti jalgpalli madalamate liigade karikavõistlused, mis algas 1/64-finaalpaaride loosimisega 21. märtsil 2018 ja lõppes finaaliga 12. septembril 2018. 

## 1/64-finaalid

## 1/16-finaalid

## 1/8-finaalid

## Veerandfinaalid

## Poolfinaalid

## Finaal

## Viited
Konstruktivism (filosoofia)

**Konstruktivism** (ladina keelest: *constructio* – ehitus) on filosoofias teooria, mille kohaselt igasugune tajumine või tunnetus on maailma kohta tõlgenduse ehk mingi konstruktsiooni loomine (s.t teadvus pole lihtsalt maailma peegeldus).

Konstruktivistide arvates on maailm inimmõistusest sõltumatu, kuid väline keskkond on inimese kui tunnetava ja loova olendi loodud sotsiaalne konstruktsioon. See tähendab, et maailm sellisena, nagu me teda kogeme, tunnetame või temast mõtleme, ei ole täiesti objektiivne. Nad arvavad, et pole olemas kõigile ühesugust välist ja inimesest sõltumatut reaalsust. Konstruktivism vastandub objektivismile. 

Konstruktivistlik mõttemuster teaduses tekkis 20. sajandi 1960.–1970. aastatel Humberto Maturana ja tema õpilase Francisco Varela kirjutistes. Filosoofilise konstruktivismi lähe ulatub Aristotelese ja antiikskeptikuteni (Pyrrhon, Sextus Empiricus). Uusajal olid hoiaku esindajad George Berkeley, David Hume, Giambattista Vico, Kant, Hegel, Nietzsche, Dewey ja Hans Vaihinger.

Teadusharudes eristatakse konstruktivismi sotsioloogias (Peter Berger, Thomas Luckmann), teadusfilosoofias (Thomas Kuhn), psühholoogias ja kasvatusfilosoofias.

Eristatakse uurimissuundi: geneetiline epistemoloogia, kriitiline konstruktivism, radikaalne konstruktivism, relatsiooniline konstruktivism ja sotsiaalne konstruktivism.
Kollane üleniidik

**Kollane üleniidik** (*Hypomyces chrysospermus*) on seente liik kottseente hõimkonnas.

Kollane üleniidik on üleparasiit, mis esineb puravikulistel ja paneb need vett välja ajama.

## Välislingid
*
Hypomyces ochraceus

***Hypomyces ochraceus*** on seente liik kottseente hõimkonnas.

*Hypomyces ochraceus* kasvab seentel parasiidina. Esineb pilvikutel.

## Välislingid
*
Warta (linn)

**Warta** on linn Poolas Łódźi vojevoodkonnas Sieradzi maakonnas, Warta valla halduskeskus. Linn asub Warta jõest poolteist kilomeetrit läänes, Sieradzist ligi 15 km põhjaloodes. 

Warta on asutatud 1255. aastal. Teise Poola jagamise tulemusel läks linn Preisi kuningriigi võimu alla. 1807 läks linn Varssavi hertsogiriigi koosseisu. Neljanda Poola jagamise tulemusel läks Warta 1815. aastal Venemaa Keisririigiga reaalunioonis olnud Poola Kuningriigi (nn. Kongressi-Poola) koosseisu. 1794–1870 oli Warta maakonnalinn. Saksa okupatsiooni ajal 1940. aasta aprillis mõrvati Wartas 500 psühhiaatriahaigla patsienti. 1940–1942 oli linnas juudi geto.

## Viited
PEO-LEO

**PEO-LEO** oli mänguasju tootev Eesti ettevõte.

„PEO-LEO“ registreeriti kaubamärgina aastal 1919, olles esimene Eestis registrisse kantud kaubamärk. PEO-LEO kaubamärk kehtis kuni aastani 1929. Kaubamärgi omanikeks said koolmeister Paul Epler ja kunstnik Richard Kivit. PEO-LEO tegutses Tartus ning nende põhitoodanguks olid puidust mänguasjad ja saapad.

Mänguasjade tootevalikus olid emailvärviga värvitud vineerist koduloomade ja inimeste figuurid ning mõned eksootilisi loomi kujutavad mänguasjad.

PEO-LEO pood asus Emajõe vahetus läheduses, nn pangahoones (Raekoja plats 20).

Richard Kivit tegi koostööd ka mänguasjatootja Oskar Luigega, kujundades lauamänge ja lasteraamatuid. Hiljem sai Kivit tuntuks peamiselt lasteraamatute illustraatorina.

Tartu Mänguasjamuuseumi kogusse kuulub üks ese PEO-LEO toodangust - puidust musta-valgekirju veise figuur alusel (TMMM 5085, Tartu Mänguasjamuuseumi esemekogu). Veise all on templijälg kirjaga „PEO-LEO“.

## Viited
Warta

**Warta** (saksa keeles *Warthe*) on jõgi Poolas, Odra vasakpoolne lisajõgi.

Warta algab Sileesia vojevoodkonnas Zawierciest.

Jõe pikkus on 808 km, valgala pindala 54 607 km². Kui arvestada ainult Poola piiresse jäävaid jõgesid, siis on Warta Wisła järel pikkuselt teine jõgi Poolas. Kui aga arvestada ka Odra jõge, on Warta pikkuselt kolmas jõgi Poolas.

Jõe ääres asuvad linnad on: Zawiercie, Myszków, Częstochowa, Działoszyn, Sieradz, Warta, Uniejów, Koło, Konin, Pyzdry, Śrem, Mosina, Puszczykowo, Luboń, Poznań, Oborniki, Obrzycko, Wronki, Sieraków, Międzychód, Skwierzyna, Gorzów Wielkopolski ja Kostrzyn nad Odrą.

## Viited

## Välislingid
Aleksei Ignatjev

**Aleksei Ignatjev** on mitme Ignatjevi aadlisuguvõsa liikme nimi:
*Aleksei Dmitrijevitš Ignatjev (1804−pärast 1861)
*Krahv Aleksei Pavlovitš Ignatjev (1842−1906)
*Krahv Aleksei Nikolajevitš Ignatjev (1874−1948)
*Krahv Aleksei Aleksejevitš Ignatjev (1877−1954)
Felisberto Hernández

**Feliciano Felisberto Hernández** (20. oktoober 1902 Montevideo – 13. jaanuar 1963 Montevideo) oli Uruguay kirjanik, helilooja ja pianist.

Ta sündis aastal 1902 Montevideos, tema isa oli Kanaari saartelt Tenerifelt pärit Prudencio Hernández ja ema Rocha departemangust pärit Juana Silva; ta oli nende neljast lapsest vanim.

Üheksa-aastaselt alustas ta klaveriõpinguid, hiljem õppis Clemente Collingu juures kompositsiooni ja harmooniat. Rahaliste raskuste tõttu hakkas ta 16-aastaselt andma eratunde klaverimängu alal ja töötas pianistina mitmes tummkinos. 20-aastaselt hakkas ta andma kontserte, kus esitas ka mõningaid oma teoseid. Kolm aastat hiljem täiendas ta oma pianistioskusi Guillermo Kolischeri juures ning sai järjest paremaks instrumentalistiks.

1925. aastal abiellus ta María Isabel Guerraga ning seejärel sündis tütar Mabel. Paar lahutas abielu 1935. aastal. Kaks aastat hiljem abiellus Hernández maalikunstnik Amalia Nietoga, neil sündis järgmisel aastal tütar Ana María.

Aastani 1942 rändas ta pianistina Uruguays ja Argentinas ringi, töötades vaheldumisi La Giralda kohvikuorkestris Montevideos, pianistina ja orkestri dirigendina Mercedese kontserdikohvikus, Teatro Albénizis Montevideos ja Teatro del Pueblos Buenos Aireses. 1943. aastal läks ta Amaliast lahku ja reisis oma hiilgeaegadel Pariisi, kus ta tutvus hispaanlanna, kodusõja veterani ja NKVD agendi María Luisa de las Herasega (alias Africa de las Heras).1949. aastal nad abiellusid ja asusid elama Montevideosse. Naine töötas õmbleja ja antiigimüüjana, mis kattis tema spioonivõrgustikku. Kui paar aasta hiljem abielu lahutas, ei teadnud Hernández naise spioneerimisest veel midagi.

Ta suri 1964. aastal 61-aastaselt leukeemiasse.

Tema jutukogumik "Üleujutatud maja ja teisi jutte" ilmus 2023. aastal eesti keeles Loomingu Raamatukogus (tõlkija Mari Laan, koostaja Triinu Tamm).
Tinie Tempah

**Patrick Chukwuemeka Okogwu** (tuntud lavanimega **Tinie**, varem **Tinie Tempah**; sündinud 7. novembril 1988) on Briti räppar ja muusik   

## Diskograafia

* *[[Disc-Overy]]* (2010)
* *[[Demonstration]]* (2013)
* *[[Youth]]* (2017)
Pajutagel

**Pajutagel** (*Trametes suaveolens*) on kandseente hulka kuuluv seeneliik.

Seen kasvab püstistel/elavatel pajudel.

## Välislingid
*
Bad Pirawarth

**Bad Pirawarth** on vald *(Marktgemeinde)* Austrias Alam-Austria liidumaal Gänserndorfi ringkonnas.

Bad Pirawarth asub Viini lähedal Weidenbachi orus, mis voolab Marchi jõkke. See on 18 km Gänserndorfist. U. 17 % valla territooriumist on kaetud metsaga.

## Inimesi

* Gerhard Ringel, matemaatik, sündis Kollnbrunnis.

## Viited
Veskirahu

**Veskirahu** on 0,06 hektari suurune rahu Hiiu maakonnas Orjaku külas Käina lahes.

Rahu on väga madal ja asub Käina lahe - Kassari maastikukaitsealal.

## Viited
Kim Jung Gi

**Kim Jung Gi** (kodanikunimi **Kim Jung Ki**; korea keeles 김정기; 7. veebruar 1975 Goyang – 3. oktoober 2022 Pariis) oli Lõuna-Korea illustraator ja *[[manhwa]]* kunstnik. Ta oli kuulus oma suurte ja rohkete detailidega joonistuste poolest, mida ta joonistas tihti vaid mälu järgi. 

## Elulugu

Kim sündis 1975. aastal Goyang-Sis, mis asub Lõuna-Koreas Kyongki-Do provintsis. Ta oli 19-aastane, kui astus kunstikooli, kus õppis põhjalikumalt "Kunsti ja disaini" erialal. Ta õppis kolm aastat Dong-Eui ülikoolis Busanis. Nagu iga teine mees Koreas, teenis ta üle kahe aasta armees. Ta oli eriüksustes, mis võimaldas tal meelde jätta hämmastava hulga sõidukeid ja relvi. 

Aastal 2001 valis ta "Kim Jung Gi" oma "inglise nimeks" oma seadusliku nime "Kim Jung Ki" asemel, sest "Gi" oli tema sõnade järgi "visuaalselt ahvatlevam". 

Tema ametliku eluloo kohaselt oli tema esimene avaldatud teos "Funny Funny", mis ilmus Jaapani ajakirjas Young Jump aastatel 2002–2003. Sellele järgnes peagi kunsti õpetamine ülikoolides ja erakoolides. Kim töötas kunstistuudios SuperAni ja õpetas AniChanga kunstikoolis, mille ta kaasasutas koos Kim Hyun-jiniga. Ta õpetas ja pakkus videomaterjali ka Kazone Art Academy jaoks, mis on erakunstikool Los Angeleses. 

2011. aastal osales Kim Jung Gi Bucheoni koomiksite festivalil, kus ta esimest korda joonistas otse-eetris. Enamasti näitavad kunstnikud raamitud joonistusi või maale, kuid KJG otsustas midagi erilist teha. Ta seadis paberi üles kolmele seinale oma laua ümber ja hakkas joonistama. Superani tegevjuht Hyun Jin Kim salvestas kogu protsessi videona ja postitas selle YouTube'i, kus see kiiresti populaarsust kogus. Tänu sellele hakati teda kutsuma mitmesugustele üleilmsetele üritustele. 

Kim suri 47-aastaselt Pariisis südamerabandusse 3. oktoobril 2022.

#### Tööprotsess

Kim oli kuulus oma detailsete illustratsioonide, tint- ja pintslitehnikas stiili ning oskuse poolest joonistada mälu järgi. Ta suutis oma joonistused täielikult oma kujutlusvõime abil valmis teha, ilma visandite, visuaalsete viidete või muude ettevalmistavate abivahenditeta ning kasutas sageli eksootilisi perspektiive. Kimi kõige märkimisväärsem loominguline vara oligi tema mälu, mille ta aastate jooksul arendas. Tema võime kujutada eriti keerukaid stseene peaaegu täiuslikult mälust, ilma visanditeta, ületas piire sellest, mida paljud kunstnikud pidasid võimalikuks. 

Kim joonistas eri suurusega pilte, kuid eriti tunti teda ta suurte joonistuste poolest. Ta joonistas need pildid otse paberile ilma visandite või muu ettevalmistuseta, improviseerides protsessi käigus. Alates 2014. aastast eksponeeris ta avalikult oma protsessi eriüritustel, kus ta joonistas suurele valgele lõuendile. 2015. aastal püstitas ta Guinnessi rekordi "Longest drawing by an individual", mille kallal ta 4 päeva ja 20 tundi järjest töötas.

## Viited

## Välislingid
* https://www.kimjunggi.net/biography-v2/
* https://www.kimjunggius.com/pages/about-artist
* https://www.kimjunggi.net/portfolio-items/guiness-world-record/
2022. aasta Alam-Saksi parlamendivalimised

**2022. aasta Alam-Saksi parlamendivalimised** toimusid 9. oktoobril 2022 Alam-Saksimaa liidumaa 19. Maapäeva (Landtag) valimiseks. Valimiste eel oli võimul Stephan Weili (SPD) juhitud suur koalitsioon (SPD-CDU).

Maapäeva minimaalne liikmete arv on 135, mis valiti segasüsteemiga: 87 otsevalimistega (esimesed hääled) kohalikes ringkondades ja ülejäänud 48 nimekirjadest (teised hääled) proportsionaalselt, vajadusel lisatakse tasandusmandaate. Valimiskünnis oli 5% nimekirjahäältest.

Sarnaselt teiste Maapäevade valimistega olid valimised ka testvalimiseks liidukantsler Olaf Scholzi (SPD) juhitud föderaalvalitsuse (SPD, rohelised, FDP) tegevusele.

Valimisõiguslikke kodanikke Alam-Saksimaal oli 6 064 738, valimas käis 3 657 967 ehk 60,32%.

Kuigi nii SPD ja CDU kaotasid hääli, võitis SPD juurde kaks kohalikku mandaati. Hääli võitsid juurde aga rohelised ja AfD, FDP jäi ligi 11 000 häälega alla valimiskünnise.

Vaatamata käimasolevale energiakriisile ja majanduslangusele peeti valimistulemusi võiduks SPD kantsler Scholzi valitsuse jaoks, mis oli peale Liidupäeva valimisi teistel Maapäeva valimistel suuresti kaotanud. Kasuks võis tulla ka peaminister Weili isiklik populaarsus: hüpoteetilistes peaministri otsevalimise küsitlustes edestas ta Bernd Althusmanni (CDU) 20–30 punktiga.

Ükski partei ei olnud nõus moodustama koalitsiooni AfD-iga. CDU oli lootnud moodustada Jamaika-koalitsiooni (CDU, FDP, rohelised), kuid kuna FDP langes parlamendist välja, ei olnud see enam võimalik. Weil eelistas suure koalitsiooni jätkamisele moodustada koalitsiooni rohelistega, 13. oktoobril alustati koalitsioonikõnelusi. 31. oktoobril teatati koalitsioonikõneluste õnnestumisest, 7. novembril kiitsid mõlemad parteid koalitsioonileppe heaks, millega sai SPD kuus ja rohelised neli ministrikohta. Järgmisel päeval valiti Weil liidumaa peaministriks 82 häälega 146st; kuna SPD-l ja rohelistel oli Maapäevas 81 kohta, pidi tema poolt hääletama ka vähemalt üks opositsioonisaadik.

## Viited
Beda Stjernschantz

**Beda Maria Stjernschantz** (10. detsember 1867 Porvoo – 28. mai 1910 Helsingi) oli Soome kunstnik, 1890. aastate sümbolismi esindaja.

Beda Stjernschantz oli pärit aadliperekonnast. Tema vanemad olid Raudteevalitsuse ärijuhina töötanud Johan Wilhelm Stjernschantz ja Alma Charlotta Sirén. Beda Stjernschantz õppis saksakeelses tütarlastekoolis. Aastatel 1885–1889 õppis ta Soome Kunstiühingu Joonistuskoolis. Esimest korda esines ta oma töödega näitusel 1891. aastal. 1891. aasta sügisel sõitis ta koos Ellen Thesleffiga Pariisi, kus ta asus õppima Académie Colarossis. Vähem kui aasta pärast pidi ta kodumaale tagasi pöörduma. Pariisis kohtus ta Soome kunstiüliõpilase Magnus Enckelliga, kelle vahendusel ta tutvus sümbolismiga.

1893. aasta sügisel, kui ta kunstnikest sõbrad Pariisi tagasi pöördusid, pidi Beda Stjernschantz jääma kodumaale. 1895. aasta suvel sõitis Stjernschantz koos oma kunstnikust sõbranna Anna Bremeriga nende jaoks tundmatule ja salapärasele Vormsi saarele Eesti lääneranniku lähedal. Vormsil valmis Stjernschantzi kõige kuulsam maal "Kõikjal kutsub meid hääl...". Stipendiumi toel viibis Beda Stjernschantz aastatel 1897–1898 Itaalias. Tänu teisele stipendiumile sai Beda Stjernschantz 1900. aastal taas Pariisi reisida. Ta viibis Ameerika Ühendriikides aastatel 1903–1905. Reisikulude katteks müüs ta okskonil oma maale. Ameerikas töötas ta lapsehoidja ja guvernandina.

Tuberkuloosi haigestumise tõttu pidi ta Soome tagasi pöörduma. 1906. aastal oli ta kolm kuud ravil Nummela sanatooriumis. Beda Stjernschantz lõpetas elu enesetapuga 1910. aastal Helsingis.

## Galerii

Pilt:Beda_Stjernschantz_-_Lasinpuhaltajat_(1894).jpg|"Klaasipuhujad" (1894)
Pilt:Beda_Stjernschantz_-_Everywhere_a_Voice_Invites_Us..._-_Google_Art_Project.jpg|"Kõikjal kutsub meid hääl..." (1895)
Pilt:Irma portrait de jeune fille 1895-96.jpg|"Irma" (1895-1896)
Pilt:Beda Stjernschantz - Pastoraali (1897).jpg|"Pastoraal" (1897)
Pilt:Stjernschantz, Istuva tyttö.jpg|"Istuv tüdruk" (1892)
Pilt:Stjernschantz,_Aforismi.jpg|"Aforism" (1895)


## Viited
Hiina esiaeg

**Hiina esiaeg** on periood alates inimese ilmumisest Hiina alale arvatavalt 2,5 miljonit aastat tagasi kuni kirja tekkimiseni Kollase jõe alamjooksu orus umbes 1200 eKr.

Esimene tänapäeva inimese eelkäija kivistis, nimelt Wushani inimese kivistis, mis on leitud Longgupo leiukohast Sichuani provintsist, on dateeritud 2,48 miljoni aasta vanuseks; on vaidluse all, kas bioloogiliselt on tegu inimese või ahviga, kuigi inimese kohalolust annavad tunnistust koos kivistisega leitud samasse aega dateeritud kivitöötlemise jäljed. Shangcheni leiukoht on dateeritud 2,1–1,3 miljoni aasta vanuseks ja Longgudongi leiukoht umbes 2 miljoni aasta vanuseks. Kaks 936 000 aasta vanust Yunxiani inimese koljut, mis avastati Hubei provintsist 1989 ja 1990, on kõige vanemate Hiinast leitud oluliste inimese kivististe seas. Zhoukoudianist Pekingi lähedalt avastas rahvusvaheline uurimisrühm aastatel 1921–1937 Pekingi inimese, 780 000 – 300 000 aasta vanuse *[[Homo erectus]]*e kivistisi. Need vanema paleoliitikumi inimesed kasutasid mitmesugusteks tegevusteks, sealhulgas jahipidamiseks, kvartsiidist tööriistu. 

*[[Homo sapiens]]* ilmus Hiinasse umbes 110 000 aastat tagasi (Zhireni koobas). Pisut hiljem on leitud temalt matuseid, mis on võrreldavad samaaegsete Euroopa ja Lähis-Ida omadega. Neilt küttide-korilaste populatsioonidelt pärinevad mõned Hiinale omased uuendused, näiteks vanim keraamikaleid, mis on dateeritud 18 000 – 14 000 aasta vanuseks.

Mitmed tegurid tõid sel viimasel perioodil kaasa olulisi muutusi eluviisis. Kõige tähtsam tegur oli jääajajärgne soojenemine: 17 000 aastat tagasi algas soojenemine, mida võimendasid mussoonid suuremas osas Kagu-Hiina alast.

## Viited
Shangcheni leiukoht

**Shangcheni leiukoht** (hiina keeles 上陈 (*Shàngchén*), 上陈遗址 (*Shàngchén yízhǐ*))
on esiaja leiukoht vanemast paleoliitikumist Kesk-Hiinas Shaanxi provintsis Lantiani maakonnas 4 km kaugusel Shangcheni külast (上陈村, *Shàngchén Cūn*), 25 km Weinanist lõunas ja 50 km Xi'anist kagus. 

## Viited
2022. aasta Nordrhein-Westfaleni parlamendivalimised

**2022. aasta Põhja-Reini-Vestfaali parlamendivalimised** toimusid 15. mail 2022 Nordrhein-Westfaleni liidumaa 18. Maapäeva (Landtag) valimiseks, nädal peale Schleswig-Holsteini maapäeva valimisi. Valimiste eel oli võimul Hendrik Wüsti (CDU) juhitud must-kollane koalitsioon (CDU-FDP).

Maapäeva minimaalne liikmete arv on 181, mis valiti segasüsteemiga: 128 otsevalimistega (esimesed hääled) kohalikes ringkondades ja ülejäänud 53 nimekirjadest (teised hääled) proportsionaalselt, vajadusel lisatakse tasandusmandaate. Valimiskünniseks oli 5% nimekirjahäältest.

Sarnaselt teiste Maapäevade valimistega olid valimised ka testvalimiseks liidukantsler Olaf Scholzi (SPD) juhitud föderaalvalitsuse (SPD, rohelised, FDP) tegevusele.

Valimisõiguslikke kodanikke NRWs oli 12 965 858, valimas käis 7 200 293 ehk 55,53%.

Rohelised pea kolmekordistasid oma 2017. aasta tulemust, seevastu suureks kaotajaks oli FDP, kaotades rohkem kui 60% 2017. aasta häältest. FDP tulemuse põhjusteks sai lugeda, et populaarne endine parteijuht, nüüd föderaalvalitsuse rahandusminister Christian Lindner ei kandideerinud uuesti, FDP ministrid föderaalvalitsuses ei olnud sama populaarsed kui roheliste ministrid ja paljud tavapärased FDP valijad hääletasid CDU poolt, et takistada SPD võitu.

Lisaks nähti tulemust ka vastusena Olaf Scholzi valitsuse reaktsioonile Venemaa sissetungile Ukrainasse - Scholz oli lubanud suurendada kaitsekulutusi ja Ukrainale antavat abi, kuid järgnevatel kuudel oli Ukrainale raskerelvastuse saatmise osas liiga kõhklev ja ka Venemaa gaasiimpordi boikoteerimisele vähem vastuvõtlikum, samas NRW on suur tööstuspiirkond ja traditsiooniliselt olnud SPD kants. Rohelised parandasid oma tulemust ka SPD arvelt, kuna nende Ukraina-poliitika oli populaarsem.

Kuna CDU-FDP koalitsioon kaotas oma enamuse, oli vajalik uue koalitsiooni moodustamine. Kaalukellaks olid nüüd rohelised - nad võisid kas moodustada valitsuse CDUga, või SPD ja FDPga. Rohelised alustasidki kõnelusi CDU ja SPDga, samas FDP keeldus kõnelustes osalemast, pidades CDU-roheliste koalitsiooni enesestmõistetavaks tulemiks. 31. mail alustasid CDU ja rohelised koalitsioonikõnelusi. 25. juunil kiitis CDU pea ühehäälselt koalitsioonileppe poolt, rohelised hääletasid 85% poolt, samas näiteks partei noortetiib oli koalitsiooni vastu. Leppega sai CDU seitse ja rohelised neli ministrikohta. 28. juunil valis Maapäev Wüsti liidumaa peaministriks 106 poolthäälega 180st.
Mackenyu

**Mackenyu Maeda** (jaapani keeles前田 真剣佑 *Maeda Makken'yū*; sündinud 16. novembril 1996) on jaapani filminäitleja.

## Valikuline filmograafia
### Film
* *Tadaima* (2015)
* *[[Kamen Rider Drive: Surprise Future]]* (2015)
* *Take a Chance* (2015)
* *[[Chihayafuru Part 1]]* (2016)
* *[[Chihayafuru Part 2]]* (2016)
* *[[Night's Tightrope]]* (2016)
* *[[Bittersweet]]* (2016)
* *Let's Go, Jets!* (2017)
* *[[JoJo's Bizarre Adventure: Diamond Is Unbreakable Chapter I]]* (2017)
* *[[Peach Girl]]* (2017)
* *[[Pacific Rim: Uprising]]* (2018)
* *[[Chihayafuru Part 3]]* (2018)
* *[[Over Drive]]* (2018)
* *Impossibility Defense* (2018)
* *[[Code Blue: The Movie]]* (2018)
* *12 Suicidal Teens* (2019)
* *[[Tokyo Ghoul S]]* (2019)
* *[[NiNoKuni]]* (2019)
* ** (2020)
* *Our 30-Minute Sessions* (2020)
* *[[Tonkatsu DJ Agetarō]]* (2020)
* *Brave: Gunjō Senki* (2021)
* *[[The Master Plan]]* (2021)
* *Rurouni Kenshin: The Final* (2021)
* *[[Fullmetal Alchemist]]: The Revenge of Scar* (2022)
* *Fullmetal Alchemist: The Final Alchemy* (2022)
* *[[Knights of the Zodiac]]* (2023)

### Televisioon
* *Yume wo Ataeru* (2015)
* *Sakurasaku* (2016)
* *Tomorrow, I'll Surely Love You Again* (2016)
* *Brass Dreams* (2016)
* *Fugitive Boys* (2017)
* *[[Kiss that Kills]]* (2018)
* *Two Homelands* (2019)
* *Our Dearest Sakura* (2019)
* *Remote de Korosareru* (2020)
* *The End of the Tiny World: Half A Year Later* (2021)
* *Ichikei's Crow: The Criminal Court Judges* (2021)
* *[[One Piece]]* (2023. aastast)

## Välislingid

*mackenfamily.jp
*Mackenyu - IMDb
*Mackenyu - Instagram
*Mackenyu - Twitter
Bohleni-Pierce'i skaala

**Bohleni-Pierce'i skaala** (inglise keeles *Bohlen–Pierce scale*) ehk **BP skaala** ehk **BP** on muusikas häälestus, mille puhul tritaav (3 / 1) jagatakse kolmeteistkümneks intervalliks. Bohleni-Pierce'i skaalal on nii puhtas kui ka võrdtempereeritud häälestuses variant.

BP skaalat kirjeldasid üksteisest sõltumatult Heinz Bohlen, Kees van Prooijen ja John R. Pierce. Bohlen pakkus 1970. aastatel välja skaala, mis võtaks arvesse erinevate intervallikombinatsioonitoonide Gestalt-psühholoogilist mõju. Pierce, kes koos Max Mathewsi ja teistega avaldas oma avastuse 1984. aastal, nimetas Bohleni varasemast publikatsioonist teada saades Pierce 3579b skaala ja selle kromaatilise variandi ümber Bohleni-Pierce'i skaalaks. 

BP skaala põhineb osahelirea paarituarvuliste helide sagedussuhetel: BP skaala intervallid põhinevad suhetel, mille teguriteks on 3, 5 ja 7. Seega erineb BP diatoonikast, mille intervallid põhinevad osahelirea nii paaritu- kui ka paarisarvuliste helide suhetel.

## Välislingid
*Bohlen-Pierce scale. Xenharmonic Wiki
Halberstadti klaviatuur

**Halberstadti klaviatuur** (inglise keeles *Halberstadt keyboard*) on muusikas tänapäeva standardsete klahvpillide klaviatuuri korduva mustriga valgete ja mustade klahvide süsteem, milles mustad klahvid on rühmitatud vaheldumisi kahe- ja kolmeklahvilistesse komplektidesse ning valged klahvid asetsevad kõrvuti. Muster kordub iga kaheteistkümne klahvi järel, tervikmustris on seitse valget ja viis musta klahvi. 

Võrdtempereeritud 12-helisüsteemis esindab iga kõrvutine klahv eelmise või järgmisega võrreldes pooltooni suurust intervalli. Kaheteistkümnest klahvist koosnev tervikmuster hõlmab ühe oktavi. 

Nimetus "Halberstadti klaviatuur" on võetud kasutusele varaseima teadaoleva seitsme valge ja viie musta klahviga klaviatuuri järgi, millega oli varustatud 1361. aastal Saksamaal Halberstadtis Nicholas Faberi poolt ehitatud orel.

## Vaata ka
*Isomorfne klaviatuur

## Välislingid
*Halberstadt keyboard. Encyclopedia of Microtonal Music Theory]
Isomorfne klaviatuur

**Isomorfne klaviatuur** (inglise keeles *isomorphic keyboard*) on muusikas klaviatuur, mille klahvid on sama kujuga ning ühesuurused.

Isomorfne klaviatuur võimaldab muude klaviatuuritüüpidega võrreldes hõlpsamalt liikuda eri registrite, helistike või häälestussüsteemide vahel.

## Vaata ka
Halberstadti klaviatuur
Kesktoonhäälestus

**Kesktoonhäälestus** (inglise keeles *meantone temperament*) on muusikas temperatsioonide perekond, mille temperatsioonides erineval moel tempereeritakse puhta suure tervetooni (9 / 8) ja puhta väikse tervetooni (10 / 9) intervall ehk süntooniline komma (81 / 80).

Kesktoontemperatsioonide perekonda kuuluvate osade temperatsioonide tunnuseks on, et need sisaldavad nelja ühesuurust kvinti põhimõttel, et kaks kvinti miinus oktav võrdub puhta suure tervetooniga ning neli kvinti miinus kaks oktavit puhta suure tertsiga (5 / 4). Et see oleks võimalik, tuleb iga kvinti neist neljast tempereerida ühe neljandiku süntoonilise komma võrra. Teiste puhul opereeritakse kolme ühesuuruse kvindiga, mis on puhtast kvindist ühe kolmandiku süntoonilise komma võrra kitsamad. Kolm sellist kvinti miinus oktav annab tulemuseks puhta suure seksti (5 / 3) ehk puhta väikse tertsi (6 / 5).
Hare Krišna mantra

**Hare Krišna mantra** on Rahvusvahelises Krišna Teadvuse Ühingus ehk Hare Krišna liikumises oluline vaimne praktika, mille käigus korratakse järgmisi sõnu:
Wang Mian

**Wang Mian** (hiina: 王冕, *Wáng Miǎn*; 1287–1359) oli Hiina kunstnik ja luuletaja, kes tegutses Yuani dünastia ajal.  Tema viisakusnimi oli **Yuanzhang** (元章).

Wang Mian sündis 1287. aastal Zhejiangi provintsis Zhujis. Tema isa oli talupoeg, kuid Wang ei soovinud oma isa eeskuju järgida ja püüdis parema elu peale. Ta lootis saada tööd valitsusametnikuna, kuid ei läbinud selleks vajalikku ametnikueksamit (*[[jinshi]]*). Pärast seda püüdis ta tegelema hakata vanade sõjakunstidega, kuid seekordki edutult. Hiljem hakkas ta vabakutseliseks kunstnikuks, tegutsedes muuhulgas Nanjingis ja Suzhous. Ta kujutas oma maalidel eelkõige ploomipuusid ja bambuseid, millele kirjutas juurde luulet.

Kui Wangi tuntus kunstniku ja luuletaja kasvas, võõrustas teda Pekingis Yuani õukonna peasekretär. Pärast seda, kui ta oli mitmeid aastaid Hiinas rännanud, naasis ta oma kodulinna Zhejiangi provintsis. Oma kodukoha ümbrusse istutas ta umbes tuhat ploomipuud.

1359. aastal, mil Zhu Yuanzhang juhtis mongolite vastu sõjakäiku, oli ta Zhu armee sõjaline nõuandja, kuid Wangi plaan Shaoxingi linna vallutamiseks kukkus läbi. Wang suri samal aastal.

Wang Mian esineb tegelasena Qingi dünastia 18. sajandi kirjaniku Wu Jingzi romaanis "Õpetlased".

Vähesed Wang Miani teosed on säilinud.

## Viited

## Kirjandus
* 
*
Daniel Chester French

**Daniel Chester French** (20. aprill 1850 Exeter, New Hampshire – 7. oktoober 1931 Stockbridge, Massachusetts) oli Ameerika Ühendriikide skulptor.

Ta õppis muuhulgas Massachusettsi Tehnoloogiainstituudis ja Firenzes Thomas Balli stuudios. 1876. aastal hakkas ta looma kujusid Ameerika Ühendriikide Postiameti heaks. Tema esimene silmapaistev teos oli John Harvardi pronkskuju (1884), mis asub tänapäeval Harvardi Ülikooli linnakus Harvard Yardis. 1896. aastal viis ta oma stuudio Massachusettsi osariigis asuvasse Stockbridge'i, kus tegutses kogu oma ülejäänud elu.

1893. aastal oli French Riiklikku Skulptuuriseltsi üks asutajaid. 1913. aastal võeti ta Ameerika Kunstide ja Teaduste Akadeemia liikmeks.

French tegi elu jooksul 92 avalikku skulptuuri, millest suurem osa asuvad USA idaosas ja Kesk-Läänes. Tema tuntuim töö on Washingtonis Lincoln Memorialis asuv Abraham Lincolni marmorkuju (1920). Suurem osa oma töödest tegi ta ise, kuid kaheksa tööd valmisid koostöös Edward Clark Potteriga.

1917. aastal kujundus ta koos H. Augustus Lukemaniga Pulitzeri preemia medali.


Lincoln statue, Lincoln Memorial.jpg|Abraham Lincolni kuju Washingtonis Lincoln Memorialis
America,_Daniel_Chester_French.jpg|Sarja "Four Continents" kuuluv kuju "America" USA tollimaja ees New Yorgis Manhattanil
John_Harvard_statue.jpg|John Harvardi kuju Harvardi Ülikooli linnakus
"The Minuteman" by French.jpg|"The Minuteman" (1874) Massachusettsi osariigis Concordis


## Viited
Cieszyni Püha Nikolause kirik

**Cieszyni Püha Nikolause kirik** (poola keeles *Rotunda św. Mikołaja w Cieszynie*) on Poolas Cieszyni vanalinna põhjaservas, kunagise Cieszyni linnuse alal asuv katoliku kirik. Romaani ümarkirik on ehitatud 12. sajandil. Kiriku kujutis on taustapildina Poola 20-zlotisel rahatähel.

Kirik oli kasutusel linnusekabelina, samuti oli sel kaitseehitise funktsioon. See on ainus romaani ümarkirik Poolas, mille algne võlv on muutumatult säilinud.

19. sajandil ehitati kirik klassitsismipärasemaks, selle aknaid suurendati ja kirik krohviti valgeks. Aastail 1947–1955 taastati kiriku keskaegne välimus ja rekonstrueeriti säilinud osade põhjal valitsejarõdu.

## Arhitektuur
Ümmargune eenduva idaapsiidiga kirik on ehitatud lamedatest lubjakiviplokkidest. Kivide vahe on täidetud lubimördiga liidetud veerise ja kivipuruga. Katus on madala koonuse kujuline. Ümmargust löövi katab kontsentriliselt laotud kividest kuppel, apsiidi poolkuppel. Löövi põhjaküljes viib seina sees olev müüritrepp sammastele ja poolsammastele toetuvale rõdule. Trepi lõpus on romaani portaal, mis avaneb linnuseisanda jaoks ehitatud rõdule.

Poolringikujuline itta suunatud apsiid asub löövipõrandast kolm astet kõrgemal. Apsiidis asuvas altaris on süvend reliikviatele või pühitsetud õlile. Kolm süvendit on ka lõunaseinas asuvas gooti tellisraamistusega nišis. Apsiidis on kaks eri suunda avanevat romaani akent. Kaks akent valgustavad ka löövi ülemist osa ja veel kaks akent paikneb umbes 3/4 seina kõrgusel. Võidukaarel on kunagise 15. sajandil tehtud maalingu jälgi. Sissepääs on ruumi lääneseinas.

Keskne ruum on 13 m kõrge, apsiid 6,8 meetri kõrgune ja terve kirik umbes 15 meetrit kõrge. Ruumi diameeter on 6,4 meetrit. Müürid on 1,5 m paksused või enam

## Viited

## Välislingid
* Cieszyn – castle and rotunda of St Nicholas. - medievalheritage.eu
* Rotunda of St Nicholas. - 3Dheritage.eu
Pjotr Smirnov

**Pjotr Arsenjevitš Smirnov** (vene keeles **Пётр Арсе́ньевич Смирно́в** (9. jaanuar 1831 – 29. november 1898) oli vene ettevõtja, Vene Keisririigi „viinakuningas”, Moskva Smirnovi-nimelise viinavabriku asutaja ja juht., kaubamärgi Smirnoff eellase looja, mille faktiliselt asutas tema poeg Vladimir Petrovitš Smirnov.

## Viited

## Välislingid
* Vodkakuningas. Pjotr Smirnovi ja tema impeeriumi lugu, Raamatututvustus Rahva Raamatu veebilehel
Stilbella

***Stilbella*** on seente perekond kottseente hõimkonnas.

## Eesti liike
**[[Stilbella byssiseda]]*

## Välislingid
*